U Zenici održano Državno prvenstvo u kik boksu i Memorijalni turnir “Husejin Selimović Musa”

Nakon duže vremena ljubitelji borilačkih sportova u Zenici bili su u prilici da uživaju u atraktivnim borbama.

Klub borilačkih vještina Isak-Ze tokom vikenda bio je domaćin i organizator Državnog prvenstva u kik boksu i Memorijalnog turnira “Husejin Selimović Musa”.

Učestvovalo je 120 boraca iz 15 bh. klubova, a odličan nastup imali su domaći borci.

Isak je nastupio sa sedam boraca a osvojili su: tri zlatne i četiri srebrene medalje.

Amar Husetović proglašen je za najboljeg seniora prvenstva, a osim Husetovića zlatom su se okitili: Ervin Alajbegović i Almir Nesimi. Srebrene medalje osvojili su: Safet Seferović, Ibrahim Zukan, Naser Pipo i Zejd Delihasanović.